**Ministru kabineta rīkojuma projekta**

**„Par apropriācijas pārdali Daugavas stadiona (Rīgā) teritorijas revitalizācijas programmas „Kultūras un sporta kvartāla izveide Grīziņkalna apkaimē” īstenošanas uzsākšanai” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 1. Ar Ministru kabineta 2015.gada 16.februāra rīkojuma Nr.78 „Par Valdības rīcības plānu Deklarācijas par Laimdotas Straujumas vadītā Ministru kabineta iecerēto darbību īstenošanai” 1.punktu apstiprinātā Valdības rīcības plāna Deklarācijas par Laimdotas Straujumas vadītā Ministru kabineta iecerēto darbību īstenošanai 122.5.pasākums. 2. Nepieciešamība nodrošināt Daugavas stadiona (Rīgā) teritorijas revitalizācijas programmas „Kultūras un sporta kvartāla izveide Grīziņkalna apkaimē” (turpmāk – Programma) īstenošanas uzsākšanu iespējami drīzā laikā, lai līdz XXVI Vispārējo latviešu Dziesmu un XVI Deju svētku norisei 2018.gadā paplašinātu Daugavas stadiona tribīņu kapacitāti. 3. Jautājuma saistība ar Ministru kabineta 2015.gada 11.augusta sēdē atbalstīto konceptuālo ziņojumu „Par Daugavas stadiona (Rīgā) teritorijas revitalizācijas programmas „Kultūras un sporta kvartāla izveide Grīziņkalna apkaimē” īstenošanu” (prot.Nr.38 48.§, TA-1688) un attiecīgu Ministru kabineta rīkojumu. 4. Likuma „Par valsts budžetu 2015.gadam” 31.panta 4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015.gada 11.augusta sēdē tika izskatīts un atbalstīts Izglītības un zinātnes ministrijas izstrādātais konceptuālais ziņojums „Par Daugavas stadiona (Rīgā) teritorijas revitalizācijas programmas „Kultūras un sporta kvartāla izveide Grīziņkalna apkaimē” īstenošanu” (prot.Nr.38 48.§, TA-1688) un ar to saistītais Ministru kabineta rīkojums, kurš paredz turpmākās rīcības plānu Daugavas stadiona un tā apkārtējās teritorijas sakārtošanai, piesaistot 2014.–2020.gada plānošanas perioda Eiropas Savienības struktūrfondu darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanai paredzētos līdzekļus. Ņemot vērā minēto, papildus informācija par Programmas saturu šajā sākotnējās ietekmes novērtējuma ziņojumā (anotācijā) netiks sniegta.  Ar Ministru kabineta lēmumu par Programmas ietvaros paredzēto valsts pārziņā esošo Eiropas Savienības struktūrfondu projektu īstenotāju (finansējuma saņēmēju) tiek virzīta Valsts sabiedrība ar ierobežotu atbildību “Kultūras un sporta centrs „Daugavas stadions”” (turpmāk – Kapitālsabiedrība), kurai līdz ar to noteikta atbildība par Programmas mērķu sasniegšanu noteiktajos termiņos.  Deklarācijas par Laimdotas Straujumas vadītā Ministru kabineta iecerēto darbību 122.punkts paredz uzdevumu savlaicīgi nodrošināt XXVI Vispārējo latviešu Dziesmu un XVI Deju svētku sagatavošanu un veiksmīgu norisi, t.sk. sagatavojot Deju svētku norisei atbilstošu mūsdienīgu nacionālo stadionu. Lai līdz XXVI Vispārējo latviešu Dziesmu un XVI Deju svētku norisei 2018.gadā paplašinātu Daugavas stadiona tribīņu kapacitāti, nepieciešams steidzami uzsākt Programmas īstenošanu.  Kapitālsabiedrība jau ir veikusi iepirkuma procedūru un noslēgusi līgumu par Daugavas stadiona tribīņu pārbūves būvprojekta minimālā sastāvā izstrādi. Sagatavošanās darbu Programmas apguves uzsākšanai ietvaros steidzami nepieciešams veikt arī šādus darbus:   1. veikt teritorijas topogrāfiskā plāna izstrādi; 2. veikt teritorijas ģeoloģisko izpēti; 3. izstrādāt tribīņu un inženierkomunikāciju pārbūves tehniskā projektu; 4. veikt būvdarbu iepirkumu; 5. izveidot Programmas vadības biroju; 6. sagatavot un iesniegt projekta pieteikumu Eiropas Reģionālās attīstības fonda finansējuma saņemšanai.   Tāpat Kapitālsabiedrībai nepieciešama administratīvā kapacitāte notifikācijas par Programmas ietvaros realizējamajiem projektiem sagatavošanai, iesniegšanai un saskaņošanai Eiropas Komisijā.  Minēto darbu apmaksai Kapitālsabiedrībai nepieciešams finansējums 199 850 *euro* apmērā.  Ministru kabineta 2015.gada 11.augusta sēdē apstiprinātā Ministru kabineta rīkojuma „Par konceptuālo ziņojumu „Par Daugavas stadiona (Rīgā) teritorijas revitalizācijas programmas „Kultūras un sporta kvartāla izveide Grīziņkalna apkaimē” īstenošanu” 5.punkts paredz, ka  izmaksas, kas radušās pirms līguma par projekta īstenošanu noslēgšanas, pilnā apmērā priekšfinansējamas no projekta īstenotāja (Kapitālsabiedrības) līdzekļiem. Šobrīd šāda apmēra finansējumu Kapitālsabiedrībai nav iespējams piesaistīt no Kapitālsabiedrības saimnieciskās darbības rezultātā gūtajiem ieņēmumiem.  Visi finanšu līdzekļi 2015.gadam valsts budžeta programmā 09.00.00 „Sports”, t.sk. apakšprogrammās 09.04.00 „Sporta būves”, no kuras varētu piešķirt līdzekļus Kapitālsabiedrībai, ir sadalīti un attiecīgi noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – IZM – tiesības samazināt piešķirto finanšu līdzekļu apmēru līdzekļu pārdales gadījumā citām sporta organizācijām (līgums paredz IZM tiesības samazināt līguma summu tikai tad, ja tiek izdarīti grozījumi likumā „Par valsts budžetu 2015.gadam”, vai sporta organizācija neievēro pielīgtās saistības). Tomēr, izvērtējot līdzekļu apguves prognozi IZM budžeta apakšprogrammā 42.03.00 „Skolu jaunatnes dziesmu un deju svētki” un apakšprogrammā 12.00.00 „Finansējums asistenta pakalpojuma nodrošināšanai personai ar invaliditāti pārvietošanas atbalstam un pašaprūpes veikšanai”, konstatējams līdzekļu ietaupījums, no kura 199 850 *euro* būtu iespējams novirzīt Kapitālsabiedrībai. Apakšprogrammā 12.00.00 „Finansējums asistenta pakalpojuma nodrošināšanai personai ar invaliditāti pārvietošanas atbalstam un pašaprūpes veikšanai” ietaupījums pamatojams ar faktu, ka ir izlietots mazāks finansējums asistenta pakalpojuma nodrošināšanai personai ar invaliditāti pārvietošanas atbalstam un pašaprūpes veikšanai salīdzinājumā ar plānoto. Apakšprogrammā 42.03.00 „Skolu jaunatnes dziesmu un deju svētki” ietaupījums pamatojams ar faktu, ka finansējums XI Latvijas skolu jaunatnes dziesmu un deju svētkiem valsts budžetā tika plānots divus gadus pirms svētku norises, kā rezultātā, veicot publiskā iepirkuma procedūras, kā arī, piesaistot atbalstītājus, faktiskais valsts budžeta dotācijas izlietojums ir mazāks salīdzinājumā ar plānoto.  Saskaņā ar likuma “Par valsts budžetu 2015.gadam” 31.panta 4.punktu finanšu ministram ir tiesības veikt apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām ministrijai vai citai centrālajai valsts iestādei likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot likuma 30.panta nosacījumus. Minētā norma arī nosaka, ka šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu dienu laikā no attiecīgās informācijas saņemšanas nav iebildusi pret apropriācijas pārdali.  Ievērojot minēto, IZM ir izstrādājusi Ministru kabineta rīkojuma projektu „Par apropriācijas pārdali Daugavas stadiona (Rīgā) teritorijas revitalizācijas programmas „Kultūras un sporta kvartāla izveide Grīziņkalna apkaimē” īstenošanas uzsākšanai” (turpmāk – Ministru kabineta rīkojuma projekts), kurš paredz atbalstīt apropriācijas pārdali 199 850 *euro* apmērā IZM 2015.gada apakšprogrammai 09.04.00 „Sporta būves” no IZM budžeta apakšprogrammas 42.03.00 „Skolu jaunatnes dziesmu un deju svētki” 90 000 *euro* apmērā un apakšprogrammas 12.00.00 „Finansējums asistenta pakalpojuma nodrošināšanai personai ar invaliditāti pārvietošanas atbalstam un pašaprūpes veikšanai” 109 850 *euro* apmērā, tādejādi nodrošinot Programmas īstenošanas uzsākšanai nepieciešamo sagatavošanās darbu finansēšanu.  Vienlaikus Ministru kabineta rīkojuma projekts paredz uzdevumu IZM nodrošināt budžeta apakšprogrammās 42.03.00 „Skolu jaunatnes dziesmu un deju svētki” un 12.00.00 „Finansējums asistenta pakalpojuma nodrošināšanai personai ar invaliditāti pārvietošanas atbalstam un pašaprūpes veikšanai” plānoto pamatfunkciju īstenošanu valsts budžeta līdzekļu ietvaros, neveidojot maksājumu parādus.  Ņemot vērā to, ka piešķiramā atbalsta summa nepārsniedz 200 000 *euro*, valsts budžeta līdzekļu piešķiršanu Kapitālsabiedrībai būtu pieļaujams veikt, ievērojot Komisijas 2013.gada 18.decembra Regulas (ES) Nr. 1407/2013 par Līguma par ES darbību 107. un 108.panta piemērošanu *de minimis* atbalstam (ES Oficiālais Vēstnesis, 2013. gada 24. decembris, Nr. L 352) (turpmāk – Komisijas regula Nr.1407/2013) prasības. Piešķirot Kapitālsabiedrībai ar Ministru kabineta rīkojuma projektu paredzēto *de minimis* atbalstu, jāievēro Ministru kabineta 2014.gada 2.decembra noteikumu Nr.740 „*De minimis* atbalsta uzskaites un piešķiršanas kārtība un uzskaites veidlapu paraugi” (turpmāk – noteikumi Nr. 740) nosacījumus. Proti, lai saņemtu valsts budžeta finanšu līdzekļus, Kapitālsabiedrībai ir jāpiesakās *de minimis* atbalstam, IZM iesniedzot aizpildītu noteikumu Nr.740 1.pielikumā noteikto veidlapu, norādot savus datus, ziņas par trīs fiskālo gadu periodā saņemto jebkādu *de minimis* atbalstu, kā arī datus par citu Kapitālsabiedrībai piešķirto valsts atbalstu iepriekšējo trīs fiskālo gadu periodā, kas sniegts tām pašām attiecināmajām izmaksām. Tāpat Kapitālsabiedrībai ir jānorāda ziņas par tā atbilstību vienas vienotas komercsabiedrības definīcijai, ziņas par to, vai pēdējo trīs fiskālo gadu laikā atbalsta pretendents ir sadalījies, apvienots vai iegādāts, kā arī jāapliecina, ka tas nav grūtībās nonācis (nav uzsākts tiesiskās aizsardzības vai maksātnespējas process). Attiecīgi pēc šāda pieteikuma un apliecinājuma saņemšanas un izvērtēšanas IZM noteikumos Nr.740 noteiktajā kārtībā varēs pieņemt lēmumu par *de minimis* atbalsta sniegšanu. Attiecīgi Ministru kabineta rīkojuma projekts paredz atrunu, ka finanšu atbalstu Kapitālsabiedrībai sniedz saskaņā ar Komisijas regulu Nr.1407/2013. Tāpat ar Ministru kabineta rīkojuma projektu noteikts, ka normatīvajos aktos par *de minimis* atbalsta piešķiršanu un uzskaiti atbalsta sniedzējam noteiktās funkcijas veic IZM, ievērojot Sporta likuma 5.panta pirmajā daļā noteikto kompetenci pildīt valsts pārvaldes funkcijas sporta nozarē, kā arī Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 5.21.punktā noteikto IZM kompetenci nodrošināt IZM iedalīto valsts budžeta līdzekļu izmantošanu paredzētajiem mērķiem un ar 5.21.5punktu noteikto IZM kompetenci atbilstoši likumā par valsts budžetu kārtējam gadam piešķirtajai apropriācijai administrēt sportam piešķirtos valsts budžeta līdzekļus. |
| 3. | Projekta izstrādē iesaistītās institūcijas | Ministru kabineta rīkojuma projektu izstrādāja IZM sadarbībā ar Kapitālsabiedrību. Ievērojot to, ka Ministru kabineta rīkojuma projekts izstrādāts saskaņā ar Ministru kabineta 2015.gada 11.augusta sēdē tika atbalstīto konceptuālo ziņojumu „Par Daugavas stadiona (Rīgā) teritorijas revitalizācijas programmas „Kultūras un sporta kvartāla izveide Grīziņkalna apkaimē” īstenošanu” (prot.Nr.38 48.§, TA-1688), papildus pasākumi sabiedrības iesaistei nebija nepieciešami. |
| 4. | Cita informācija | Steidzami neveicot apropriācijas pārdali un nenodrošinot finansējumu Programmas īstenošanas uzsākšanai nepieciešamajiem sagatavošanās darbiem, līdz XXVI Vispārējo latviešu Dziesmu un XVI Deju svētku norisei 2018.gadā nevarēs nodrošināt Daugavas stadiona tribīņu kapacitātes palielināšanu.  Ministru kabineta rīkojuma projekts tiešā veidā attiecas uz tūrisma, sporta un brīvā laika politiku (sporta politiku). Pastarpināti Ministru kabineta rīkojuma projekts attiecas uz budžeta un finanšu politiku.  Ņemot vērā nepieciešamību organizēt attiecīgas procedūras piešķirto līdzekļu apguves uzsākšanai, ar Ministru kabineta rīkojuma projektu piešķirto finansējumu pilnā apmērā plānots apgūt 2016.gadā.  Programma tiks paziņota Eiropas Komisijai un par to tiks saņemts Eiropas Komisijas lēmums. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015** | | Turpmākie trīs gadi (*euro*) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Finansējums nepieciešams šādu izdevumu segšanai:   1. Pārbūves būvprojekta minimālās sastāvā izstrādei – 48 400 *euro*; 2. Teritorijas topogrāfiskā plāna izstrādei – 4820 *euro*; 3. Teritorijas ģeoloģiskai izpētei – 15 000 *euro*; 4. Tribīņu un inženierkomunikāciju pārbūves tehniskā projekta izstrādei – 24 000 *euro*; 5. Būvdarbu iepirkumu un citu pamatojošo dokumentu sagatavošanai projektu un programmas īstenošanai – 78 630 *euro*; 6. Programmas vadības biroja izveidei – 29 000 *euro*.   Ņemot vērā to, ka jautājums ir saistīts ar līdzekļu iekšējo pārdali IZM budžeta ietvaros, iekšējās pārdales rezultātā IZM 2015.gada izdevumi nemainās.  Izdevumi 2015.gada IZM valsts budžeta programmas 09.00.00 „Sports” apakšprogrammā 09.04.00 „Sporta būves” par 199 850 *euro* palielināsies, bet attiecīgi samazināsies apakšprogrammā 42.03.00 „Skolu jaunatnes dziesmu un deju svētki” (par 90 000 *euro*) un apakšprogrammā 12.00.00 „Finansējums asistenta pakalpojuma nodrošināšanai personai ar invaliditāti pārvietošanas atbalstam un pašaprūpes veikšanai” (par 109 850 *euro*) paredzētie izdevumi. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pēc Ministru kabineta rīkojuma projekta pieņemšanas IZM normatīvajos aktos noteiktā kārtībā sagatavos un iesniegs Finanšu ministrijā pieprasījumu valsts budžeta apropriācijas pārdalei. | | | | |

|  |  |  |  |  |  |  |
| --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | |
| 1. | Saistības pret Eiropas Savienību | | Ministru kabineta rīkojuma projekts paredz, ka finanšu atbalsts Kapitālsabiedrībai tiek sniegts saskaņā ar Komisijas regulu Nr. 1407/2013. | | | |
| 2. | Citas starptautiskās saistības | | Ministru kabineta rīkojuma projekts šo jomu neskar. | | | |
| 3. | Cita informācija | | Nav. | | | |
| **1.tabula**  **Tiesību akta projekta atbilstība ES tiesību aktiem** | | | | | | |
| Attiecīgā ES tiesību akta datums, numurs un nosaukums | | Komisijas regula Nr.1407/2013. | | | | |
| A | | B | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas 4. panta 1. punkts | | Ministru kabineta rīkojuma projekta 1. punkts | | Vienība tiek ieviesta pilnībā. | | Netiek paredzētas stingrākas prasības. |
| Komisijas regulas Nr. 1407/2013 1. panta 1. punkts, 2. panta 2. punkts; 3. panta 2. punkts, 5. panta 1. un 2. punkts un 6. panta 3. un 4. punkts. | | Ministru kabineta rīkojuma projekta 5.punkts. | | Vienība tiek ieviesta pilnībā. | | Netiek paredzētas stingrākas prasības. |
| Komisijas regulas Nr. 1407/2013 6. panta 3. un 4. punkts. | | Ministru kabineta rīkojuma projekta 6.punkts. | | Vienība tiek ieviesta pilnībā. | | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | Ministru kabineta rīkojuma projekts šo jomu neskar. | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Ministru kabineta rīkojuma projekts šo jomu neskar. | | | | |
| Cita informācija | | Nav. | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Ministru kabineta rīkojuma projekts šo jomu neskar. | | | | |
| A | | B | | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Ministru kabineta rīkojuma projekts šo jomu neskar. | | Ministru kabineta rīkojuma projekts šo jomu neskar. | | | Ministru kabineta rīkojuma projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Ministru kabineta rīkojuma projekts šo jomu neskar. | | | | |
| Cita informācija | | Nav. | | | | |

*Anotācijas II, IV, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministre Mārīte Seile

Vizē:

Valsts sekretāre Līga Lejiņa

30.10.2015. 08:44

2393

Izglītības un zinātnes ministrijas

valsts sekretāra vietnieks –

Sporta departamenta direktora vietnieks E.Severs

67047935, edgars.severs@izm.gov.lv